cyanic-selkie/wikianc huggingface dataset:
নন্দীগ্রাম বিধানসভা কেন্দ্র
২০১৬
২০১৬ সালের নির্বাচনে, তৃণমূল কংগ্রেসের শুভেন্দু অধিকারী তার নিকটতম প্রতিদ্বন্দ্বী সিপিআই এর আব্দুল কবির শেখকে পরাজিত করেন।
পশ্চিমবঙ্গ বিধানসভা নির্বাচন, ২০১১ পূর্ব মেদিনীপুর জেলার সারাংশ ! style="background-color:#E9E9E9;text-align:left;" width=225 |পার্টি ! style="background-color:#E9E9E9;text-align:right;" |আসন জয় ! style="background-color:#E9E9E9;text-align:right;" |আসন পরিবর্তন
পেগিং (যৌনক্রিয়া)
পেগিং হচ্ছে একটি যৌনকর্ম যাতে সাধারণত নারীরা বন্ধনীযুক্ত কৃত্রিম শিশ্ন যোনিতে লাগিয়ে একটি পুরুষের মলদ্বারে প্রবেশ করায়। এটা আবার অপর একটি নারীর পায়ুপথেও প্রবেশ করানো হতে পারে। পেগিং শব্দটি ইংরেজি ভাষায় মূলত একটি অপশব্দ হিসেবে ব্যবহৃত হয়ে আসলেও আজকাল এটা একটি সভ্য শব্দ হিসেবেই ব্যবহৃত হয়।
নারীরা যখন পেগিং করেন তখন তাদের যোনিতে একধরনের আনন্দানুভূতি আসতে পারে যেটা মূলত মনস্তাত্ত্বিক কারণে হতে পারে। অপরদিকে যার মলদ্বারে প্রবেশ করানো হবে তিনি ব্যথা পেতে পারেন।
শিক্ষাষ্টক
শিক্ষাষ্টক বলতে শ্রীচৈতন্য মহাপ্রভু রচনা করা অাটটি প্রার্থনামূলক শ্লোককে বোঝানো হয়। শিক্ষাষ্টকই মহাপ্রভুর জীবদ্দশায় লিখিত একমাত্র রচনা। কৃষ্ণদাস কবিরাজের শ্রীচৈতন্য চরিতামৃতেও এই শ্লোকগুলোর উল্লেখ রয়েছে।
ব্যুৎপত্তি
শিক্ষা শব্দের অর্থ হলো 'নির্দেশনা’ আর অষ্টক মানে হচ্ছে 'আট'।
মূলপাঠ
শ্লোক ১
চেতোদর্পণমার্জনং ভবমহাদাবাগ্নি-নির্বাপণং
শ্রেয়ঃকৈরবচন্দ্রিকাবিতরণং বিদ্যাবধূজীবনম্।
আনন্দাম্বুধির্বনং প্রতিপদং পূর্ণামৃতাস্বাদনং
সর্বাত্মস্নপনং পরং বিজয়তে শ্রীকৃষ্ণসংকীর্তনম্।।
শ্লোক ২
নাম্নামকারি বহুধা নিজসর্বশক্তি-
স্ততার্পিতা নিয়মিতঃ স্মরণে ন কালঃ।
এতাদৃশী তব কৃপা ভগবন্মমাপি
শ্লোক ৩
তৃণাদপি সুনীচেন তরোরপি সহিষ্ণুনা।
অমানিনা মানদেন কীর্তনীয়ঃ সদা হরিঃ।।
শ্লোক ৪
ন ধনং ন জনং ন সুন্দরীং
কবিতাং বা জগদীশ কাময়ে।
মম জন্মনি জন্মনীশ্বরে
ভবতাদ্ভক্তিরহৈতুকী ত্বয়ি।।
শ্লোক ৫
অয়ি নন্দতনুজ কিঙ্করং
পতিতং মাং বিষমে ভবাম্বুধৌ।
স্থিতধূলীসদৃশং বিচিন্তয়।।
শ্লোক ৬
নয়নং গলদশ্রুধারয়া বদনং গদগদরুদ্ধয়া গিরা।
পুলকৈর্নিচিতং বপুঃ কদা তব নামগ্রহণে ভবিষ্যতি।
শ্লোক ৭
যুগায়িতং নিমেষেণ চক্ষুষা প্রাবৃষায়িতম্।
শূন্যায়িতং জগৎ সর্বং গোবিন্দবিরহেণ মে।।
শ্লোক ৮
আশ্লিষ্য বা পাদরতাং পিনষ্টু মাম্
অদর্শনান্মর্মহতাং করোতু বা।
যথা তথা বা বিদধাতু লম্পটো
মৎপ্রাণনাথস্তু স এব নাপরঃ।
তাৎপর্য
অনুবাদঃ- চিত্তরূপ দর্পণের মার্জনকারী, ভবরূপ মহাদাবাগ্নি নির্বাপণকারী, জীবের মঙ্গলরূপকৈরবচন্দ্রিকা বিতরণকারী, বিদ্যাবধূর জীবনস্বরূপ, আনন্দ-সমুদ্রের বর্ধনকারী, পদে পদে পূর্ণামৃতাস্বাদনস্বরূপ এবং সর্বস্বরূপে শীতলকারী শ্রীকৃষ্ণ-সংকীর্তন বিশেষরূপে জয়যুক্ত হোননাম্নামকারি।
নাম্নামকারি বহুধা নিজসর্বশক্তি- স্তত্রার্পিতা নিয়মিতঃ স্মরণে ন কালঃ। এতাদৃশী তব কৃপা ভগবন্মমাপি দুর্দৈবমীদৃশমিহাজনি নানুরাগঃ।।২।।
অনুবাদঃ হে ভগবান! তোমার নামই জীবের সর্বমঙ্গল বিধান করেন। এইজন্য তোমার ‘কৃষ্ণ’, গোবিন্দাদি বহুবিধ নাম তুমি বিস্তার করেছ। সেই নামে তুমি তোমার সর্বশক্তি অর্পণ করেছ এবং সেই নাম স্মরণের কালাদি-নিয়ম (বিধি বা বিচার) কর নি। হে প্রভু! এইভাবে কৃপা করে জীবের পক্ষে তুমি তোমার নামকে সুলভ করেছ, তবুও আমার নামপরাধরূপ দর্দৈব এমনই প্রবল যে তোমার সুলভ নামেও আমার অনুরাগ জন্মাতে দেয় না।
তৃণাদপি সুনীচেন তরোরপি সহিষ্ণুণা। অমানিনা নানদেন কীর্তনীয়ঃ সদা হরিঃ।।৩।।
ন ধনং ন জনং ন সুন্দরীং কবিতাং বা জগদীশ কাময়ে। মম জন্মনি জন্মনীশ্বরে ভবতাদ্ভক্তিরহৈতুকী ত্বয়ি।।৪।।
অনুবাদঃ হে জগদীশ! আমি ধণ, জন বা সুন্দরী রমণী কামনা করি না; আমি কেবল এই কামনা করি যে, জন্মে জন্মে তোমাতেই আমার অহৈতুকী ভক্তি হোক।
অয়ি নন্দতনুজ কিঙ্করং পতিতং মাং বিষমে ভবাম্বুধৌ। কৃপয়া তব পাদপঙ্কজ স্থিতধূলীসদৃশং বিচিন্তয়।।৫।।
অনুবাদঃ ওহে নন্দনন্দন! আমি তোমার নিত্য কিঙ্কর (দাস) হয়েও স্বকর্মবিপাকে বিষম ভব-সমুদ্রে পড়েছি। তুমি কৃপা করে আমাকে তোমার পাদপদ্মস্থিত-ধূলিসদৃশ রূপে চিন্তা কর।
নয়নং গলদশ্রুধারয়া বদনং গদগদরুদ্ধয়া গিয়া। পুলকৈর্নিচিতং বপুঃ কদা তব নামগ্রহণে ভবিষ্যতি।।৬।।
অনুবাদঃ হে নাথ! তোমার নাম গ্রহণে কবে আমার নয়ন-যুগলে গলদশ্রুধারায় শোভিত হবে? বাক্য-নিঃসরণের সময়ে বদনে গদগদ-স্বর নির্গত হবে এবং আমার সমস্ত শরীর পুলকিত হবে?
যুগায়িতং নিমেষেণ চক্ষুষা প্রাবৃষায়িতম্। শূন্যায়িতং জগৎ সর্বং গোবিন্দবিরহেণ মে।।৭।।
অনুবাদঃ হে গোবিন্দ! তোমার অদর্শনে আমার ‘নিমেষ’-সমূহ ‘যুগ’ বৎ বোধ হচ্ছে, চক্ষুদ্বয় মেঘের মত অশ্রুবর্ষণ করছে এবং সমস্ত জগৎ শূন্যপ্রায় বোধ হচ্ছে।
আশ্লিষ্য বা পাদরতাং পিনষ্টু মা- মদর্শনান্মর্মহতাং করোতু বা। যথা তথা বা বিদধাতু লম্পটো মৎপ্রাণনাথস্তু স এব নাপরঃ।।৮।।
অনুবাদঃ এই পাদরতা দাসীকে কৃষ্ণ আলিঙ্গনপূর্বক পেষণ করুন, অথবা অদর্শন দ্বারা মর্মাহতই করুন, তিনি লম্পট পুরুষ, আমার সঙ্গে যে রকম আচরণই করুন না কেন, তিনি সর্বদা আমারই প্রাণনাথ।
গার্ডেনার অব ইডেন
মুক্তি
গার্ডেনার অব ইডেন চলচ্চিত্রটির উদ্বোধনী প্রদর্শনী হয় ২০০৭ সালের ২৬শে এপ্রিল ট্রাইবেকা চলচ্চিত্র উৎসবে।
প্রতিক্রিয়া
ট্রাইবেকা চলচ্চিত্র উৎসবে উদ্বোধনী প্রদর্শনীর পর দ্য হলিউড রিপোর্টার-এর এক পর্যালোচনায় বলে, "এর দৃঢ় সংকল্প বিস্ময় ও অন্ধকারাচ্ছন্নতা প্রশংসনীয়, কিন্তু সন্তোষজনক বা সংগতিপূর্ণ ভাব অর্জন করতে পারেনি।"
বোকুম শ্‌টাটবান
বোকুম শ্‌টাটবান (Bochum Stadtbahn) একটি লাইট রেল পরিবহন ব্যবস্থা যা জার্মানির বোকুম ও গেলজেনকির্শেন শহর এবং আশেপাশের হের্নে, হাটিঙেন, ও ভিটেন শহরগুলিকে সেবা প্রদান করেন। ব্যবস্থাটিতে একটি প্রকৃত ষ্টাটবান লাইন আছে এবং বোকুম ও গেলজেনকির্শেন শহরের কেন্দ্রে ট্রাম টানেলের অংশবিশেষ নিয়ে গঠিত হয়েছে।
তুলুজ মেট্রো
ইউরোপ মহাদেশের ফ্রান্স রাষ্ট্রের তুলুজ শহরের পাতাল ট্রেন ব্যবস্থার নাম তুলুজ মেট্রো (Métro de Toulouse মেত্রো দ্য তুলুজ়্‌)। তুলুজ শহরের গণপরিবহন ব্যবস্থা আগে পরিচালিত হত তুলুজের যাত্রীবাহী মিশ্র কোম্পানি (এস ই এম ভি এ টি)(Société d'économie mixte des voyageurs de l'agglomération toulousaine) দ্বারা, যার ৮০% মালিকানা ছিল স্থানীয় সরকারের এবং বাকি ২০% প্রাইভেট। এটি ২০০৩ সাল থেকে পাবলিক পরিবহন যুগ্ম এসোসিয়েশনের (বিভিন্ন স্থানীয় সরকারের সমন্বয়ে গঠিত) অন্তর্গত তিজেও দ্বারা পরিচালিত হয়।
তুলুজ মেট্রোর প্রাথমিকভাবে ২টি মেট্রো লাইন রয়েছে। লাইন এ এবং লাইন বি, যারা একই সাথে ৩৭টি স্টেশন (৩৮টি, যদি লাইন এ এবং লাইন বি এর মাঝখানের স্টেশনকে দুইবার গণনা করা হয়)। এটি ২৮.২ কিলোমিটারের (১৭.৫ মাইল) একটি রুট। এই মেট্রোটি তুলুজ শহরের বাইরে পশ্চিমে অবস্থিত মুরেত এবং ব্ল্যাগনাকের শহরতলীর যথাক্রমে লাইন সি এবং লাইন ডি, একটি ট্রাম লাইন। যা লাইন টি১ (পুরাতন লাইন ই) দ্বারা যুক্ত হয়।
নেটওয়ার্ক
বর্তমানে তুলুজ মেট্রোর দুইটি লাইন রয়েছে:
মেট্রো: লাইন এ
লাইন এ বর্তমানে ১৮টি স্টেশনের সাথে যুক্ত, যা এর রুট। এর আসল শাখা ১৯৯৩ সালের জুনে চালু হয়। এর সম্প্রসারিত অংশ জলিমঁত হতে বালমা-গ্রামতঁ ২০০২ সালে চালু হয়।
মেট্রো: লাইন বি
লাইন বি বর্তমানে ১৮টি স্টেশনের সাথে যুক্ত, যা এর রুট, ২০০৭ সালের জুনে চালু হয়।
রেল: লাইন সি
এটি লাইন এ চালুর পর পর চালু হয়।
রেল: লাইন ডি
লাইন ডি এসএনসিএফ দ্বারা তুলুজ শহরের দক্ষিণে মুরেত হতে পরিচালিত হয়।
সৌরভ চৌধুরী
সৌরভ চৌধুরী (Saurabh Chaudhary),(জন্ম ১১ মে ২০০২) একজন ভারতীয় শ্যুটার। ২০১৮ পালেম্বঙ্গে এশিয়ান গেমসে তিনি ১০ মি। এয়ার পিস্তল ইভেন্টে স্বর্ণ পদক জিতেছেন। ২০১৮ সালে, জার্মানির সুহলে, আইএসএসএফ জুনিয়র বিশ্বকাপে তিনি স্বর্ণ পদক জেতেন এবং একটি নতুন জুনিয়র বিশ্ব রেকর্ড স্থাপন করেন।  পরে, ২০১৮ বিশ্ব চ্যাম্পিয়নশিপস, চাংওয়ান, কোরিয়াতে, তিনি ২৪৫.৫ স্কোর করে, তার নিজের বিশ্ব রেকর্ড ভাঙ্গেন এবং জুনিয়র পুরুষদের ১০ মি। পিস্তল ইভেন্টে স্বর্ণ পদক জেতেন।
আনোয়ারা উপজেলা
আনোয়ারা বাংলাদেশের চট্টগ্রাম জেলার অন্তর্গত একটি উপজেলা।
অবস্থান ও আয়তন
আনোয়ারা উপজেলার মোট আয়তন ১৬৪.১০ বর্গ কিলোমিটার (৪০,৫৫১ একর)। ২২°০৭´ থেকে ২২°১৬´ উত্তর অক্ষাংশ এবং ৯১°৪৯´ থেকে ৯১°৫৮´ পূর্ব দ্রাঘিমাংশ জুড়ে চট্টগ্রাম মহানগরীর বিপরীতে কর্ণফুলী নদীর দক্ষিণ-পূর্ব পাশে ও বঙ্গোপসাগরের উপকূলে আনোয়ারা উপজেলার অবস্থান। চট্টগ্রাম জেলা সদর থেকে এ উপজেলার দূরত্ব ২৪ কিলোমিটার। এ উপজেলার উত্তর-পশ্চিমে কর্ণফুলী নদী ও চট্টগ্রাম সিটি কর্পোরেশনের পতেঙ্গা থানা; উত্তরে কর্ণফুলী উপজেলা ও পটিয়া উপজেলা; পূর্বে পটিয়া উপজেলা, চন্দনাইশ উপজেলা, সাঙ্গু নদী, সাতকানিয়া উপজেলা ও বাঁশখালী উপজেলা; দক্ষিণে সাঙ্গু নদী ও বাঁশখালী উপজেলা এবং পশ্চিমে বঙ্গোপসাগর অবস্থিত।
নামকরণ ও ইতিহাস
দেয়াঙ -এর সামন্ত রাজা আনোপোড়মের নামানুসারে ‘আনোয়ারা’ নামের উৎপত্তি হয়েছে। ১৫৯৩ সালে আরাকান রাজা মেঙ পলৌঙ (মুসলিম নাম - সেকান্দার শাহ্) মৃত্যুবরণ করলে তার বড় ছেলে মেঙ রাজ্যাগী (মুসলিম নাম - সলিম শাহ্) আরাকানের রাজা হন। তার শাসনামলে ১৬০৩ সালে দেয়াঙ -এর সামন্ত রাজা হিসেবে দায়িত্বভার গ্রহণ করেন তারই আপন ভাই আনাপোড়ম। কেন্দ্রীয় রাজার অবাধ্যতার কারণে আরাকানের রাজা আশি হাজার সৈন্য ও সাত হাজার রণহস্তির এক বিশাল বাহিনী নিয়ে সামন্ত রাজা আনাপড়োম -এর সামন্ত রাজ্য দেয়াঙ আক্রমণ করেন। উভয়পক্ষে ঘোরতর যুদ্ধ সংগঠিত হয়। এই যুদ্ধে রাজা আনাপোড়ম নিজেও গুরুতর আহত হন এবং উভয়পক্ষের বিপুল সংখ্যক লোক হতাহত হয়। আরাকান বাহিনীর তীব্র আক্রমণের মুখে আনাপোড়ম স্ত্রী, পুত্র, বোন অরুন্ধতী-সহ পর্তুগীজ সেনাপতি গঞ্জালিশের সাথে প্রচুর ধন সম্পদ নিয়ে পর্তুগীজ যুদ্ধজাহাজ-যোগে সন্দ্বীপে পালিয়ে যান। এর কিছুদিন পর আনাপোড়ম সন্দ্বীপে মারা যান। আনাপোড়মের ধ্বংসস্তুপ রাজ কার্যালয়কে কেন্দ্র করে ঐ এলাকাটি আনাপোড়া নামে পরিচিত হয়ে ওঠে। পরবর্তীতে এ এলাকা আনাপোড়া, আনোপাড়া, আন্‌ওয়ারা, আনোওয়ারা এবং সর্বশেষ আনোয়ারা নামে পরিচিতি লাভ করে।
প্রশাসনিক এলাকা
১৮৭৬ সালে আনোয়ারা থানা গঠিত এবং ১৯৮৩ সালে আনোয়ারা থানাকে উপজেলায় রূপান্তরিত করা হয়। এ উপজেলায় ১১টি ইউনিয়ন, ৮০টি মৌজা এবং ৮১টি গ্রাম রয়েছে। এ উপজেলার বৈরাগ ইউনিয়নের আংশিক চট্টগ্রাম সিটি কর্পোরেশনের কর্ণফুলী থানার আওতাধীন। বৈরাগ ইউনিয়নের বাকি অংশসহ উপজেলার বাকি ১০টি ইউনিয়ন আনোয়ারা থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী আনোয়ারা উপজেলার মোট জনসংখ্যা ২,৫৯,০২২ জন। এর মধ্যে পুরুষ ১,২৬,৭০৯ জন এবং মহিলা ১,৩২,৩১৩ জন। মোট পরিবার ৪৯,৯৬৬টি। মোট জনসংখ্যার ৮৪% মুসলিম, ১৪% হিন্দু এবং ২% বৌদ্ধ ও অন্যান্য ধর্মাবলম্বী।
শিক্ষা ব্যবস্থা
২০১১ সালের আদমশুমারি অনুযায়ী আনোয়ারা উপজেলার সাক্ষরতার হার ৫১.৯%। এ উপজেলায় ২টি ডিগ্রী কলেজ, ২টি ফাযিল মাদ্রাসা, ১টি কারিগরী কলেজ, ৩টি আলিম মাদ্রাসা, ৩টি স্কুল এন্ড কলেজ, ২২টি মাধ্যমিক বিদ্যালয়, ৭টি দাখিল মাদ্রাসা, ৮৮টি সরকারি প্রাথমিক বিদ্যালয়, ১৪টি রেজিস্টার্ড প্রাথমিক বিদ্যালয়, ৮টি কমিউনিটি প্রাথমিক বিদ্যালয় ও ১৬টি কিন্ডারগার্টেন রয়েছে।
যোগাযোগ ব্যবস্থা
চট্টগ্রাম মহানগরী থেকে যোগাযোগের প্রধান সড়ক শাহ আমানত সেতু পার হয়ে চট্টগ্রাম-আনোয়ারা সড়ক। সব ধরনের যানবাহনে যাতায়াত করা যায়। এছাড়া চট্টগ্রাম মহানগরী থেকে ১৪নং ও ১৫নং ঘাটযোগে নৌপথেও আনোয়ারা উপজেলায় যাতায়াত করা যায়।
স্বাস্থ্য
আনোয়ারা উপজেলায় ৫০ শয্যাবিশিষ্ট ১টি উপজেলা স্বাস্থ্যকেন্দ্র, ১টি উপজেলা পরিবার কল্যাণ কেন্দ্র ও ৮টি ইউনিয়ন পরিবার পরিকল্পনা কেন্দ্র রয়েছে।
অর্থনীতি
ধান, আলু এবং বিভিন্ন ধরনের তরিতরকারী।
বার্লিন উ-বান
thumb|250px|বার্লিন উ-বানের একটি ট্রেন নলেনডর্ফপ্লাৎস স্টেশনে প্রবেশ করছে। ইউরোপ মহাদেশের জার্মানি রাষ্ট্রের রাজধানী বার্লিনের পাতালরেল ধরনের দ্রুতগামী গণপরিবহন ব্যবস্থার নাম বার্লিন উ-বান (বার্লিন উন্টারবান-এর সংক্ষিপ্ত রূপ) (Berliner U-Bahn)। এটি শহরটির জনপরিবহন ব্যবস্থার অন্যতম গুরুত্বপূর্ণ অংশ। বার্লিন এস-বান ব্যবস্থাটির (শহরতলী রেল ব্যবস্থা) সাথে একত্রে এটি জার্মানির রাজধানীতে পরিবহনের প্রধান মাধ্যম। এছাড়া বার্লিনের পূর্ব অংশে একটি ট্রাম ব্যবস্থাও চালু আছে।
আনোয়ারা উপজেলা
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। আনোয়ারা উপজেলায় অবস্থিত ব্যাংকসমূহের তালিকা নিচে উল্লেখ করা হলো:
বার্লিন উ-বান
বার্লিন উ-বান ১৯০২ সালে প্রতিষ্ঠিত হয়। এটিতে ১০টি লাইন বা চক্রপথ এবং ১৭৩টি বিরতিস্থল বা স্টেশন আছে। রেলপথগুলির মোট দৈর্ঘ্য । প্রায় ৮০% রেলপথ ভূগর্ভে অবস্থিত। দিনের ব্যস্ততম সময়ে রেলগাড়িগুলি প্রতি দুই থেকে ৫ মিনিট অন্তর বিরতিস্থল থেকে বহির্গমন করে। দিনের অন্যান্য সময় ৫ মিনিট অন্তর এবং সন্ধ্যাবেলায় প্রতি ১০ মিনিট অন্তর রেলগাড়ি ছাড়ে। গোটা বছর জুড়ে উ-বানের রেলগাড়িগুলি ১৩ কোটি ২০ লক্ষ কিলোমিটার পথ অতিক্রম করে এবং প্রায় ৪০ কোটি যাত্রী পরিবহন করে। ২০১৫ সালে ৫৩ কোটিরও বেশি যাত্রী বার্লিন উ-বানে ভ্রমণ করেন। সমগ্র গণপরিবহন ব্যবস্থাটি পরিচালনা ও দেখাশোনার দায়িত্বে আছে বের্লিনার ফেরকের্সবেট্রিবে (Berliner Verkehrsbetriebe অর্থাৎ "বার্লিনের গণপরিবহন পরিষেবা") নামক সংস্থাটি, যাকে সংক্ষেপে বেফাওগে (BVG) নামেও ডাকা হয়।
আনোয়ারা উপজেলা
ধর্মীয় উপাসনালয়
আনোয়ারা উপজেলায় ৩৫৬টি মসজিদ, ৮৩টি মন্দির ও ৮টি বিহার রয়েছে।
মুক্তিযুদ্ধের ঘটনা
১৯৭১ সালে আনোয়ারা ১নং সেক্টরের অধীন ছিল। স্বাধীনতা যুদ্ধের সময় মুক্তিবাহিনীর সঙ্গে পাকবাহিনীর কাফকো, কালীগঞ্জ, পরৈকোড়া প্রভৃতি জায়গায় সংঘটিত বিভিন্ন লড়াইয়ে প্রায় ৫৬ জন মুক্তিযোদ্ধা শহীদ হন এবং অনেক পাকসেনা হতাহত হয়। পাকবাহিনী এ উপজেলার খিলপাড়া গ্রামের ৯ জন নিরীহ গ্রামবাসীকে নৃশংসভাবে হত্যা করে। এছাড়াও পাকবাহিনী এ উপজেলার অনেক ঘরবাড়িতে অগ্নিসংযোগ করে। মুক্তিযুদ্ধে চট্টগ্রামের প্রথম শহীদ ছাত্রনেতা বশরুজ্জামান চৌধুরী আনোয়ারার হাইলধরের গ্রামের সন্তান। ২৬ মার্চ ১৯৭১ সালে আনোয়ারা কেন্দ্রীয় শহীদ মিনারে ছাত্র জনতার এক মিছিল ও সমাবেশ শেষে বাংলাদেশের পতাকা উত্তোলন করেন আনোয়ারা আর্দশ উচ্চ বিদ্যালয়ের প্রধান শিক্ষক আবদুল মোতালেব।
নদ-নদী
আনোয়ারা উপজেলার উত্তর-পশ্চিম পাশ দিয়ে কর্ণফুলী নদী এবং দক্ষিণ-পূর্ব পাশ দিয়ে সাঙ্গু নদী বয়ে চলেছে।
দর্শনীয় স্থান
আনোয়ারা উপজেলার দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তিত্ব
আনোয়ারা উপজেলার উল্লেখযোগ্য ব্যক্তিগণের মধ্যে রয়েছেন:
আশাশুনি উপজেলা
আশাশুনি বাংলাদেশের সাতক্ষীরা জেলার অন্তর্গত একটি উপজেলা।
অবস্থান ও আয়তন
আশাশুনি উপজেলার উত্তরে তালা উপজেলা, সাতক্ষীরা সদর উপজেলা, দক্ষিণে শ্যামনগর উপজেলা, পূর্বে খুলনা জেলার পাইকগাছা উপজেলা ও কয়রা উপজেলা, পশ্চিমে সাতক্ষীরা জেলার কালীগঞ্জ উপজেলা ও দেবহাটা উপজেলা।
চন্দনপুর ইউনিয়ন, মেঘনা
অবস্থান ও সীমানা
মেঘনা উপজেলার উত্তরাংশে চন্দনপুর ইউনিয়নের অবস্থান। এ ইউনিয়নের পশ্চিমে চালিভাঙ্গা ইউনিয়ন, দক্ষিণে বড়কান্দা ইউনিয়ন ও মানিকারচর ইউনিয়ন, পূর্বে রাধানগর ইউনিয়ন এবং উত্তরে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন অবস্থিত।
প্রশাসনিক কাঠামো
চন্দনপুর ইউনিয়ন মেঘনা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
জনপ্রতিনিধি
কালাই হাজী
সিয়াম আহাম্মেদ সাগর
কানাডিয়ান ইউনিভার্সিটি অব বাংলাদেশ
ইতিহাস
২০১৬ সালে কানাডিয়ান ইউনিভার্সিটি অব বাংলাদেশ যাত্রা শুরু করে।
উপাচার্যগণ
নিম্নোক্ত ব্যক্তিবর্গ কানাডিয়ান ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:
ক্লাসসমূহ
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
ল্যাবসমূহ
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে। ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
মদিন সাহেব
মদিন সাহেব ( مدين صهيب) এই মসজিদ, ভারতের "জম্মু ও কাশ্মীর" রাজ্যের পুরনো শহর শ্রীনগরের নৌশহর নামক এলাকার, বাগ-এ-আলি মার্দান খাঁ এবং সাজঘরপুর এর কাছে অবস্থিত। এই মসজিদটি ১৪৪৮ খ্রিষ্টাব্দে কাশ্মীরের বাদশা গিয়াসউদ্দিন জৈন-উল-আবিদিন তৈরি করেন । জৈন-উল-আবিদিন তার শিক্ষক সৈয়দ-মহম্মদ-মাদানি, যিনি আপামর কাশ্মীরিদের কাছে মদিন সাহেব নামেই খ্যাত তার নামেই এই মসজিদের নামকরণ করেন যার কবরটি মসজিদের বা দিকে রয়েছে। সৈয়দ মাদানি ১৩৯৮ সালে তৈমুর লঙ্ এর সঙ্গে ভারতে আসেন। তৈমুর লঙের দূত হয়ে তিনি কাশ্মীরে আসেন সুলতান সিকান্দরের কাছে । কাশ্মীরে পদার্পণের পর মদিন সাহেবের কাশ্মীর শহরটি পছন্দ হয়ে যায় এবং তিনি সিদ্ধান্ত নেন কাশ্মীরেই থাকবেন। তিনি প্রাথমিক ভাবে রেয়নাওয়ারী তে থাকতে শুরু করেন এবং সৈয়দ-মোহাম্মদ-হামাদানির শিষ্যত্ব গ্রহণ করেন। পরবর্তী কালে বাদশা জৈন-উল-আবেদিনের রাজধানী নৌশহরে চলে আসেন, যেখানে বাদশা তাকে একটি খাঁনকাহ্ তৈরি করে দেন। ১৩ই অক্টোবর ১৪৪৫ অর্থাৎ ১১ই রাযাব ৮৩৯ হিজরিতে উনি পরলোকগমন করেন।
নর্দান ইউনিভার্সিটি অব বিজনেস অ্যান্ড টেকনোলোজি খুলনা
নর্দান ইউনিভার্সিটি অব বিজনেস অ্যান্ড টেকনোলোজি খুলনা খুলনা শহরে অবস্থিত বাংলাদেশের একটি বেসরকারি বিশ্ববিদ্যালয়। এটিই দেশের দক্ষিণ-পশ্চিমাঞ্চলে স্থাপিত প্রথম বিশেষায়িত বেসরকারি বিশ্ববিদ্যালয়।
ইতিহাস
“বেসরকারি বিশ্ববিদ্যালয় আইন, ২০১০” অনুসারে ট্রাস্টি বোর্ড ইউজিসিকে "নর্দান ইউনিভার্সিটি অব বিজনেস অ্যান্ড টেকনোলজি খুলনা" নামে খুলনাতে একটি পূর্ণাঙ্গ বিশ্ববিদ্যালয় প্রতিষ্ঠার প্রস্তাব দেয়। পরিদর্শনের পর (ইউজিসি দ্বারা) এবং সমস্ত প্রয়োজনীয়তা যাচাইকরণের পর বাংলাদেশ সরকার ২৯ ডিসেম্বর ২০১৫ তারিখে একটি নতুন পূর্ণাঙ্গ বিশ্ববিদ্যালয় হিসাবে "নর্দান ইউনিভার্সিটি অফ বিজনেস অ্যান্ড টেকনোলজি খুলনা" এর অনুমোদন দেয়। সরকারের কাছ থেকে অনুমোদন পাওয়ার পর, ৯ জানুয়ারি ২০১৬ তারিখে প্রধানমন্ত্রীর অর্থনৈতিক উপদেষ্টা ডঃ মোশাররফ হোসেন প্রধান অতিথি হিসাবে উপস্থিত থেকে এর উদ্বোধন করেন। উদ্বোধনী অনুষ্ঠানে সভাপতিত্ব করেন এইউবিটি খুলনা ট্রাস্টের উপাচার্য অধ্যাপক ডঃ এএইচএম আব্দুল্লাহ।
গবেষণাগারসমূহ
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি গবেষণাগার রয়েছে। ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
নোটিশ
বিশ্ববিদ্যালয়ের প্রয়োজনীয় নোটিশ বিশ্ববিদ্যালয়ের  নোটিশ বোর্ডে ও বিশ্ববিদ্যালয়ের  গেটে টাঙিয়ে দেয়া হয়। এছাড়াও বিশ্ববিদ্যালয়ের ওয়েবসাইটে  তে দেয়া হয়। ইহা মনিটরিং করার জন্য আলাদা পূণাঙ্গ সেল রয়েছে।
রাইন-নেকার এস-বান
thumb|মানহাইম রেলস্টেশন thumb|নবনির্মিত লুডভিগ্‌শাফেন স্টেশন রাইন-নেকার এস-বান (S-Bahn RheinNeckar এস্‌বান্‌ রায়্‌ন্‌নেকা) জার্মানির রাইন-নেকার এলাকার পৌর রেল পরিবহন ব্যবস্থার মেরুদণ্ড, যা মানহাইম (Mannheim মান্‌হায়্‌ম্‌), হাইডেলবের্গ (Heidelberg হায়্‌ডেল্‌বেয়াক্‌) এবং লুডভিগ্‌সহাফেন (Ludwigshaven লুট্‌ভ়িক্স্‌হাফ়েন্‌) শহরগুলিকে সেবা প্রদান করছে।
এই এস-বানটি রাইনলান্ড-প্‌ফাল্‌ৎস (Rheinland-Pfalz রায়্‌ন্‌লান্ট্‌ প্‌ফ়াল্‌ৎস্‌), বাডেন-ভুর্টেমবের্গ (Baden-Württemburg বাডেন্‌ ভ়্যুয়াটেম্‌বুয়াক্‌), জারলান্ড (Saarland জ়ালান্ট্‌), এবং হেসে (Hesse হেসে) অঙ্গরাজ্যের অংশবিশেষে প্রায় ২৯০ কিমি পথ জুড়ে অবস্থিত। ব্যবস্থাটিতে ৭৭টি স্টেশন আছে।
ইটনা উপজেলা
অবস্থান ও আয়তন
ইটনা উপজেলাটির আয়তন ৫০৩ বর্গ কিলোমিটার। ইটনা উপজেলার উত্তরে নেত্রকোণা জেলার মদন উপজেলা ও খালিয়াজুড়ি উপজেলা, দক্ষিণে মিঠামইন উপজেলা ও করিমগঞ্জ উপজেলা, পূর্বে হবিগঞ্জ জেলার আজমিরীগঞ্জ উপজেলা ও সুনামগঞ্জ জেলার শাল্লা উপজেলা, পশ্চিমে তাড়াইল উপজেলা ও করিমগঞ্জ উপজেলা।
প্রশাসনিক এলাকা
এই উপজেলার ইউনিয়ন সমূহ -
শিক্ষা
শিক্ষার জন্য রয়েছে স্কুল, কলেজ। প্রায় ৬৫% মানুষ শিক্ষিত।
কলেজ ১টি, উচ্চ বিদ্যালয় ৮টি, মাদ্রাসা ২১টি, সরকারি প্রাথমিক বিদ্যালয় ৪৪টি, বেসরকারি প্রাথমিক বিদ্যালয় ২০টি।
গড় সাক্ষরতা ২১.৫%; পুরুষ ২২.১%, মহিলা ২০.৭%।
আথেন্স-পিরায়ুস ইলেকট্রিক রেলওয়ে
thumb |250px| Southbound [[ISAP train enters Nerantziotissa station]] আথেন্স-পিরায়ুস ইলেকট্রিক রেলওয়ে গ্রিসের রাজধানী আথেন্সের প্রথম দ্রুত পরিবহন ব্যবস্থা। বর্তমানে এটি বৃহত্তর আথেন্স মেট্রো ব্যবস্থার ১নং লাইন গঠন করেছে। এটি ২৬ কিলোমিটার দীর্ঘ এবং এর উপরে ২৪টি স্টেশন আছে। এটি ১৮৬৯ সালে প্রথম চালু হয়।
আত্তিকো মেট্রো
আত্তিকো মেট্রো বা আথেন্স মেট্রো গ্রিসের রাজধানী এথেন্সের গণপরিবহন ব্যবস্থা। এটি প্রধানত ট্রাম নেট ওয়ার্ক। ২০১০ পর্যন্ত এথেন্সে তিনটি পৃথক রুটে ট্রাম সার্ভিস চালু আছে যা পুরো এথেন্স শহরের বিভিন্ন স্থানকে যুক্ত করেছে। তিন রকম টিকেট ব্যবহার করে এই সার্ভিস ব্যবহার করা যায়। একটি হলো সিঙ্গেল ট্রিপ টিকেট, দ্বিতীয়টি হলো ডে টিকেট এবং তৃতীয় হলো মাসিক টিকেট। ট্রাম স্টপে স্থাপিত টিকেট ভেন্ডিং মেশিনে, এবং সংলগ্ন ছোট দোকানসূহে টিকেট ক্রয় করা যায়।
ভুপার্টালের ঝুলন্ত রেলপথ
ভুপার্টালের ঝুলন্ত রেলপথ (Wuppertaler Schwebebahn ভুপার্টালার শ্‌ভেবেবান) জার্মানির ভুপার্টাল শহরকে সেবা প্রদানকারী একটি ঝুলন্ত মনোরেল ব্যবস্থা। এটি বিশ্বের প্রাচীনতম ঝুলন্ত রেলগাড়িবিশিষ্ট মনোরেল।
জার্মান প্রকৌশলী ও উদ্ভাবক অয়গেন লাঙেন (Eugen Langen) ব্যবস্থাটি নকশা করেন; তার উদ্দেশ্য ছিল ব্যবস্থাটির নকশা বার্লিন শহরকে বিক্রি করা। ১৮৯৭ থেকে ১৯০৩ সালের মধ্যে বার্মেন (Barmen), এলবারফেল্ড (Elberfeld) এবং ভুপার্টাল-ফোভিংকেল (Wuppertal-Vohwinkel) ভূমি থেকে উঁচুতে অবস্থিত বিরতিস্থলগুলি নির্মাণ করা হয়। ১৯০১ সালে প্রথম রেলপথটি চালু করা হয়। ব্যবস্থাটি আজও চালু আছে এবং প্রতি বছর এটি ২ কোটি ৫০ লক্ষ যাত্রী পরিবহন করে (২০০৮ সালের হিসাব অনুযায়ী)।
আলমডাঙ্গা উপজেলা
আলমডাঙ্গা উপজেলা বাংলাদেশের চুয়াডাঙ্গা জেলার একটি প্রশাসনিক এলাকা ।
অবস্থান ও আয়তন
৩৬৫ বর্গ কিলোমিটার আয়তনের আলমডাঙ্গা উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। আলমডাঙ্গা উপজেলা ২৩°৩৭' উত্তর অক্ষাংশ থেকে ২৩°৫০' উত্তর অক্ষাংশ এবং ৮৮°৪৭' পূর্ব দ্রাঘিমা থেকে ৮৯°০০' পূর্ব দ্রাঘিমার মধ্যে অবস্থিত। এর উত্তর পার্শ্বে কুষ্টিয়া জেলার মিরপুর উপজেলা ও মেহেরপুর জেলার গাংনী উপজেলা, দক্ষিণে চুয়াডাঙ্গা সদর ও দামুড়হুদা উপজেলা, পূর্বে কুষ্টিয়া সদর উপজেলা ও ঝিনাইদহ জেলার হরিণাকুণ্ডু উপজেলা, পশ্চিমে দামুড়হুদা উপজেলা ও মেহেরপুর জেলার গাংনী উপজেলা।
নামকরণ
জনশ্রুতি আছে, এক বানভাসি বৃদ্ধা নান্দায় ভাসতে ভাসতে আলমডাঙ্গার কোন এক স্থানে উঠে এসে বলেছিলেন, ‘আলাম ডেঙায়!’ আর সেই থেকে এই জনপদের নাম হয়েছিল ‘আলামডেঙা’, যা কালক্রমে আলমডাঙ্গা নামে পরিচিত পাই। তবে এটা অনেকটাই কিম্বদন্তী। আরেকটি মত আছে যেটা মোটামুটি গ্রহণযোগ্য। কথিত আছে আলমডাঙ্গার উপকণ্ঠে আসাননগর এলাকায় আলম ফকির নামে এক সাধক বাস করতেন। তাঁর নাম অনুসারে এই জায়গার নাম হয় আলমডাঙ্গা। আসাননগরের কিছু অংশ পার আলমডাঙ্গা নামে পরিচিত, যা আলম ফকির সম্পর্কীয় জনশ্রুতিকে কিছুটা হলেও সমর্থন করে। তবে আলম ফকিরের কোনো কবর বা মাজারের অস্তিত্ব পাওয়া যায় নি।
মুক্তিযুদ্ধে আলমডাঙ্গা
মুক্তিযুদ্ধের প্রাক্কালে তৎকালীন নেতৃবৃন্দ চুয়াডাঙ্গা জেলাকে বাংলাদেশের প্রথম রাজধানী ঘোষণা করে সরকার গঠন করার প্রক্রিয়া শুরু করলে এ অঞ্চলটি পাকিস্তানি বাহিনীর টার্গেট পয়েন্টে রুপান্তরিত হয়। ফলে এ অঞ্চলে হানাদার বাহিনীর সঙ্গে মুহুর্মুহু প্রতিরোধ ও সম্মুখ যুদ্ধ লেগেই থাকে। আলমডাঙ্গায় সংঘটিত গুরুত্বপূর্ণ যুদ্ধ গুলোর মধ্যে উল্লেখযোগ্য মুক্তিযুদ্ধগুলো হচ্ছে- ১. হাড়গাড়ী সুকচা, বাজিদপুর যুদ্ধ- ১৩ আগস্ট, ১৯৭১। এ যুদ্ধে ১জন শহীদ হন, ২. আলমডাঙ্গা সদরে সংঘটিত যুদ্ধ- ১২ নভেম্বর, ১৯৭১। এ যুদ্ধে ৪জন শহীদ হন।
মুক্তিবার্তা (লাল কভার) অনুযায়ী বর্তমানে আলমডাঙ্গা উপজেলায় মোট মুক্তিযোদ্ধার সংখ্যাঃ ৪৪৮ জন।
প্রশাসনিক এলাকা
আলমডাঙ্গা উপজেলায় ১টি পৌরসভা এবং ১৫ টি ইউনিয়ন রয়েছে ।
নদ-নদী
আলমডাঙ্গা উপজেলার অন্যতম নদীঃ মাথাভাঙ্গা নদী, কুমার নদ, নবগঙ্গা নদী ভাটুই নদী ও মরা নদী। এছাড়াও এখানে রয়েছে ওয়াবদার খাল, জহুরুলনগর খাল, অণুপনগর খাল প্রভৃতি। এখানকার অন্যতম বিলগুলো হলোঃ গাড়িয়াল বিল, বোয়ালিয়া বিল, বলেশ্বরপুর-হাড়োকান্দি বিল, রাযশাবিল, বেলসাদপুর কাঁঠালিয়া বিল, মনিদহ বিল, চাকিলার বিল, খড়কাটি বিল এবং বৃহৎ জি.কে ক্যানাল প্রভৃতি। এছাড়া ঘোলদাড়ী বাজারে অবস্থিত নীলকুটিরের পাশ দিয়ে বয়ে যাওয়া কুটির নদী অন্যতম।
বুদাপেশ্‌ৎ মেট্রো
বুদাপেশ্‌ৎ মেট্রো (হাঙ্গেরীয় ভাষায়: Budapesti metró) হাঙ্গেরির রাজধানী বুদাপেশ্‌ৎ শহরের রেলওয়েভিত্তিক যাত্রী পরিবহন ব্যবস্থা। চারটি লাইন নিয়ে ব্যবস্থাটি গঠিত। ১৮৯৬ খ্রিষ্টাব্দে স্থাপিত এই পাতাল রেল পরিষেবাটি বিশ্বের ২য় প্রাচীনতম মেট্রো ব্যবস্থা। মেট্রোর বিখ্যাত ১নং লাইনটিকে ইউনেস্কো বিশ্ব ঐতিহ্যবাহী স্থান ঘোষণা করা হয়েছে।
আলমডাঙ্গা উপজেলা
শিক্ষা
আলমডাঙ্গা উপজেলায় শিক্ষার হার ৫৫.১৪%। আলমডাঙ্গা উপজেলার সাধারণ জনগণের জন্য স্বয়ম্ভর পাবলিক লাইব্রেরি নামক একটি অলাভজনক সামাজিক পাঠাগার রয়েছে যা উপজেলার সাধারণ মানুষের মধ্যে শিক্ষার আলো ছড়াতে গুরুত্বপূর্ণ ভূমিকা রাখছে। উপজেলায় বেশ কয়েকটি শিক্ষা প্রতিষ্ঠান আছে। তার মধ্যে উল্লেখযোগ্য কয়েকটি প্রতিষ্ঠান হলো,
কাতানিয়া মেট্রো
কাতানিয়া মেট্রো (Metropolitana di Catania মেত্রোপোলিতানা দি কাতানিয়া) ইতালির সিসিলি দ্বীপের কাতানিয়া শহরকে সেবা প্রদানকারী দ্রুত পরিবহন ব্যবস্থা। এটি ১৯৯৯ সালের ২৭শে জুন তারিখ থেকে চালু হয়েছে। প্রায় ৪ কিলোমিটার দীর্ঘ একটি লাইন নিয়ে মেট্রোটি গঠিত। লাইনটির অধিকাংশই ভূগর্ভে অবস্থিত (বোর্গো এবং গালাতেয়া স্টেশনগুলির মধ্যে)। লাইনটির প্রায় অর্ধেক দৈর্ঘ্যে মাত্র একটি ট্র্যাক বিদ্যমান বলে প্রতি ১৫ মিনিট অন্তর অন্তর ট্রেন ছাড়ে।
মির্জানগর ইউনিয়ন, পরশুরাম
মির্জানগর বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।
আয়তন
১৮.৫ বর্গকিলোমিটার
জনসংখ্যা
৩৫ হাজার। ১৮ হাজার মহিলা। ১৭ হাজার পুরুষ।
অবস্থান ও সীমানা
পরশুরাম উপজেলার সর্ব-উত্তরে মির্জানগর ইউনিয়নের অবস্থান। এ ইউনিয়নের দক্ষিণে চিথলিয়া ইউনিয়ন, পূর্বে পরশুরাম পৌরসভা এবং উত্তরে ও পশ্চিমে ভারতের ত্রিপুরা প্রদেশ অবস্থিত।
প্রশাসনিক কাঠামো
মির্জানগর ইউনিয়ন পরশুরাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
যোগাযোগ ব্যবস্থা
পরশুরাম জিরো পয়েন্ট (হাসপাতাল মোড়) থেকে ৫০০ মিটার পশ্চিমে পরশুরাম কলেজ, কলেজ থেকে উত্তরে সোজা ৭০০ মিটার গেলে মুহুরী ব্রীজ, ব্রীজের উত্তর পাশ থেকেই ইউনিয়ন শুরু। ওখান থেকে উত্তরে ২.৫ কিলোমিটার গেলে তুলাতলী বাজার, বাজারের মোড় থেকে পশ্চিমে ২ কিলোমিটার গেলেই সুবার বাজার, মূলত সুবার বাজার থেকেই অত্র ইউনিয়নের রাজনীতি ও ব্যবসা নিয়ন্ত্রিত হয়। বাজার থেকে অন্য ওয়ার্ডের যোগাযোগ একদম সহজ। পরশুরাম থেকে সিএনজি, মোটর চালিত অটোরিক্সা এবং সাধারণ রিক্সায় যাওয়া যায়।
জেনোয়া মেট্রো
জেনোয়া মেট্রো (Metropolitana di Genova) ইউরোপ মহাদেশের ইতালি রাষ্ট্রের জেনোয়া শহরকে সেবা প্রদানকারী দ্রুতগামী গণপরিবহন ব্যবস্থা। এটির একটিমাত্র লাইনের দৈর্ঘ্য এবং স্টেশনসংখ্যা ৮। ১৯৯০ সালে ফুটবল বিশ্বকাপের ঠিক আগে পাতালরেলটি চালু হয়। বছরে ১ কোটির বেশি যাত্রী এটি ব্যবহার করেন।
নাপোলি মেট্রো
নাপোলি মেট্রো (Metropolitana di Napoli) ইতালির নাপোলি বা নেপল্‌স শহরকে সেবা প্রদানকারী দ্রুতগামী গণপরিবহন ব্যবস্থা। এই ব্যবস্থাতে ৩টি লাইন (মোট দৈর্ঘ্য ), ২৬টি বিরতিস্থল বা স্টেশন এবং প্রতি বছর ৪ কোটি ৬০ লক্ষ যাত্রী এটি ব্যবহার করেন।
রোম মেট্রো
রোম মেট্রো (Metropolitana di Roma) ইতালির রাজধানী রোম শহরকে সেবা প্রদানকারী দ্রুতগামী গণপরিবহন ব্যবস্থা। এটি ইতালির প্রাচীনতম এরকম ব্যবস্থা; ১৯৫৫ সালে এটিকে উদ্বোধন করা হয়। মেট্রোটি তিনটি লাইন বা চক্রপথ নিয়ে গঠিত - এ (কমলা), বি (নীল) এবং সি (সবুজ)। এগুলির মোট দৈর্ঘ্য । ব্যবস্থাটিতে মোট ৭৩টি বিরতিস্থল বা স্টেশন আছে।
পরশুরাম ইউনিয়ন
ইতিহাস
পরশুরাম ইউনিয়ন ছিল পরশুরাম উপজেলার ২নং ইউনিয়ন পরিষদ। এ ইউনিয়নের সম্পূর্ণ অংশজুড়ে পরশুরাম পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
আমস্টার্ডাম মেট্রো
ইউরোপ মহাদেশের নেদারল্যান্ড রাষ্ট্রের রাজধানী অ্যামস্টারডামের পাতাল ট্রেন ব্যবস্থার নাম আমস্টার্ডাম মেট্রো। ব্যবস্থাটিতে ৪টি পথ বা লাইন আছে যাদের মোট দৈর্ঘ্য ৪২.৫ কিলোমিটার। লাইনগুলিতে মোট ৫২টি বিরতিস্থল বা স্টেশন আছে।
পোর্ট সিটি ইন্টারন্যাশনাল ইউনিভার্সিটি
পোর্ট সিটি ইন্টারন্যাশনাল ইউনিভার্সিটি (বন্দর শহর আন্তর্জাতিক বিশ্ববিদ্যালয়) বাংলাদেশের বন্দর নগরী চট্টগ্রামে অবস্থিত একটি বেসরকারি বিশ্ববিদ্যালয়। এটি বাংলাদেশ বিশ্ববিদ্যালয় মঞ্জুরী কমিশন কর্তৃক অনুমোদিত বিশ্ববিদ্যালয়। ২০১২ সালে প্রতিষ্ঠিত বিশ্ববিদ্যালয়টিতে চারটি অনুমোদিত অনুষদ রয়েছে।
ইতিহাস
২০১২ সালের নভেম্বর মাসে সংসদ সদস্য ও মন্ত্রী এ. কে. এম. এনামুল হক শামীমের পৃষ্ঠপোষকতায় চট্টগ্রামের দক্ষিণ খুলশীর নিকুঞ্জ আবাসিক এলাকায় পোর্টসিটি ইন্টারন্যাশনাল ইউনিভার্সিটির অস্থায়ী ক্যাম্পাস প্রতিষ্ঠিত হয়।
পরের বছর মে মাসে বিশ্ববিদ্যালয়টি ৬৯ জন শিক্ষার্থী, ১৭ জন শিক্ষক, ৪ জন কর্মকর্তা ও ১ জন কর্মচারী নিয়ে শিক্ষা কার্যক্রম শুরু করে।
কোভিড-১৯ মহামারী পরিস্থিতিতেও বিশ্ববিদ্যালয়টি জুম প্লাটফর্মে অনলাইন শিক্ষা কার্যক্রম সুশৃঙ্খলভাবে অব্যাহত রেখেছিল।
উপাচার্যগণ
নিম্নোক্ত ব্যক্তিবর্গ পোর্ট সিটি ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন:
অনুষদ ও বিভাগ
পোর্ট সিটি ইন্টারন্যাশনাল ইউনিভার্সিটিতে বিশ্ববিদ্যালয় মঞ্জুরি কমিশন কর্তৃক চারটি অনুষদ পরিচালনার অনুমোদন থাকলেও, বিশ্ববিদ্যালয়টি তিনটি অনুষদ শিক্ষা কার্যক্রম পরিচালনা করে আসছে।
ব্যবসায় শিক্ষা অনুষদ
অনুষদটি পিসিআইইউর প্রতিষ্ঠালগ্ন হতে শিক্ষার্থীদের ব্যবসায় প্রশাসন বিভাগের অধিনে স্নাতক ও স্নাতকোত্তর শিক্ষাদান কার্যক্রম পরিচালনা করে আসছে।
বিজ্ঞান ও প্রকৌশল অনুষদ
বিজ্ঞান ও প্রকৌশল অনুষদের অধিনে ছয়টি বিভাগ আছে। এর মধ্যে পাঁচটি বিভাগ স্নাতক ও স্নাতকোত্তর শিক্ষা প্রদান করে আসছে। পাশাপাশি বিশ্ববিদ্যালয়টি বিজ্ঞান বিভাগে কয়েকটি বিষয়ভিত্তিক কোর্সও পরিচালনা করছে।
মানবিক, সামাজিক বিজ্ঞান ও আইন অনুষদ
উক্ত অনুষদটির অধিনে তিনটি বিভাগ স্নাতক ও স্নাতকোত্তর শিক্ষা কার্যক্রম পরিচালনা করছে।
শ্রেণীকক্ষ
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার ও সিট বেন্স রয়েছে।
ল্যাবসমূহ
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য প্রতিটি বিভাগের সতন্ত্র একাধিক ল্যাব রুম রয়েছে।
আলীকদম উপজেলা
আলীকদম বাংলাদেশের বান্দরবান জেলার অন্তর্গত একটি উপজেলা।
গঙ্গাজলি
গঙ্গাজলি হল ঘন চিনির রসে পাক করা নারকেল বাটা দিয়ে তৈরী এক প্রকার মিহি সাদা মুচমুচে গুঁড়ো মিষ্টি। এর আরের নাম পদ্মচিনি। দুর্গাপুজো উপলক্ষে বাঙালি হিন্দু বাড়িতে পদ্মচিনি বানানো হয়ে থাকে। এই শুকনো চিনিপাক করা নারকেলের গুঁড়ো দিয়ে নাড়ুও বানানো হয়, যাকে গঙ্গাজলি নাড়ু বলা হয়। পূর্ববঙ্গে, বিশেষভাবে বিক্রমপুর, ফরিদপুর, বরিশাল অঞ্চলে এই মিষ্টির প্রাধান্য ছিল।
ইতিহাস
শ্রীশ্রী কৃষ্ণদাস কবিরাজ গোস্বামী লিখিত চৈতন্যচরিতামৃত গ্রন্থে এই গঙ্গাজলি নাড়ুর উল্লেখ পাওয়া যায়। রথযাত্রার সময় মহাপ্রভু জগন্নাথ দেবের সঙ্গে মিলিত হবার উদ্দেশ্যে শ্রীক্ষেত্রে যেতেন। তখনকার দিনেতো এত গাড়িঘোড়া ছিল না। তাই প্রায় একমাস আগে যাত্রা করতেন। যাওয়ার আগে পানিহাটিতে ভাগবতাচার্য্য রাঘব পন্ডিতের বাড়িতে সেবা গ্রহণ করতেন। রাঘবপন্ডিতের নির্দেশে তার বাল্যবিধবা ভগিনী দময়ন্তী মহাপ্রভুর জন্য যাত্রাপথের রসদ হিসাবে নানান ব্যঞ্জন, শুকনো মিষ্টি, আচার প্রভৃতি বানিয়ে ঝোলায় ভরে দিতেন। শ্রীচৈতন্যদেবের প্রিয় এই সব উপাদেয় খাবারের মধ্যে অন্যতম হল গঙ্গাজলি নাড়ু। আজও পানিহাটিতে চিঁড়াদধি দণ্ড মহোৎসবের দিনে বৈষ্ণব সম্প্রদায়ের ভক্তরা মহাপ্রভুর জন্য "রাঘবের ঝালি" প্রস্তুত করেন যাতে থাকে এই গঙ্গাজলি নাড়ু। রূপরাম চক্রবর্তী রচিত ধর্মমঙ্গলে পদ্মচিনি ও গঙ্গাজল নাড়ুর উল্লেখ পাওয়া যায়।
আলীকদম উপজেলা
নামকরণ
ধারণা মতে, আলোহক্যডং থেকে আলীকদম নামের উৎপত্তি। বোমাং সার্কেল চীফের নথি পত্র ও ১৯৬৩ সালের তৎকালীন পূর্ব পাকিস্তান সরকার কর্তৃক আঁকা মানচিত্রে আলোহক্যডং নামের সত্যতা পাওয়া যায়। বিশিষ্ট সাংবাদিক ও গবেষক আতিকুর রহমান এর মতে আলী পাহাড়ের সাথে সঙ্গতিশীল নাম হল আলীকদম। তাছাড়া কথিত আছে যে, ৩৬০ আউলিয়া এ উপমহাদেশে ইসলাম প্রচারের জন্য এসেছিলেন। তাদের মধ্যে আলী নামে কোন এক সাধক এ অঞ্চলে আসেন। ওনার পদধুলিতে ধন্য হয়ে এ এলাকার নাম করণ হয় আলীকদম।
প্রশাসনিক এলাকা
পূর্ববর্তী সময়ে এটি লামা উপজেলার একটি ইউনিয়ন ছিল। ১৯৭৬ সালে লামা ও নাইক্ষ্যংছড়ি উপজেলার কিছু এলাকা নিয়ে আলীকদম থানা প্রতিষ্ঠা করা হয়। ১৯৮৩ সালে বাংলাদেশ সরকার প্রশাসন বিকেন্দ্রীকরণের ফলে এটি উপজেলায় অধিষ্ঠিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ আলীকদম উপজেলার প্রশাসনিক কার্যক্রম আলীকদম থানার আওতাধীন।
ইতিহাস
আলীকদম উপজেলা পার্বত্যাঞ্চলের ইতিহাসের উপজীব্য। এখানকার বিলুপ্তপ্রায় আলীর সুড়ঙ্গ ছাড়াও রয়েছে বেশ কয়েকটি প্রাচীন পুকুর। তাছাড়া এখানকার নয়াপাড়া গ্রামে প্রাচীন ইটভাটার অস্তিত্ব এখনো বিদ্যমান, যা বর্তমানে নয়াপাড়া সরকারি প্রাথমিক বিদ্যালয়ের দক্ষিণ-পূর্ব পাশে একটি ব্যক্তি মালিকানাধীন বসতভিটা। ১৯৯৯ সালের ২৪ অক্টোবর পার্বত্য চট্টগ্রাম বিষয়ক গ্রন্থপ্রণেতা গবেষক আতিকুর রহমান সহ স্থানীয় সাংবাদিকরা ঐ এলাকায় মাটি খুঁড়ে ইট আবিষ্কার করেছেন। আবিস্কৃত ইটগুলোর গঠনপ্রণালীতে সুলতানী আমলের ইট বলে অনুমিত হয়। উদ্ধারকৃত ইটগুলোর দৈর্ঘ্য সাত ইঞ্চি, প্রস্থ সাড়ে চার ইঞ্চি আর পুরু দেড় ইঞ্চি মাত্র। আবিস্কৃত ইটগুলো বর্তমানে আলীকদম প্রেসক্লাবে রক্ষিত আছে।
জনসংখ্যার উপাত্ত
২০১১ সালের আদমশুমারি অনুযায়ী আলীকদম উপজেলার মোট জনসংখ্যা ৪৯,৩১৭ জন। এর মধ্যে পুরুষ ২৫,৬৫০ জন এবং মহিলা ২৩,৬৬৭ জন। মোট পরিবার ৯,৪২২টি। মোট জনসংখ্যার ৫৮.৮১% মুসলিম, ৪.৩০% হিন্দু, ৩০.৯৬% বৌদ্ধ এবং ৫.৯৩% খ্রিস্টান ও অন্যান্য ধর্মাবলম্বী। alt=মারমাদের সাংস্কৃতিক উৎসব|থাম্ব|মার্মাদের সাংস্কৃতিক উৎসব
এ উপজেলায় মারমা, ত্রিপুরা, মুরং, চাকমা ও তঞ্চঙ্গ্যা উপজাতির বসবাস রয়েছে।
শিক্ষা ব্যবস্থা
আলীকদম উপজেলা শিক্ষাক্ষেত্রে খুবই অনগ্রসর জনপদ। ২০১১ সালের আদমশুমারি অনুযায়ী এ উপজেলার সাক্ষরতার হার ৩১.৩%। এ উপজেলায় ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪১টি প্রাথমিক বিদ্যালয় রয়েছে।
যোগাযোগ ব্যবস্থা
আলীকদম উপজেলায় যোগাযোগের প্রধান প্রধান সড়কগুলো হল বান্দরবান-থানচি-আলীকদম, বান্দরবান-লামা-আলীকদম এবং চকরিয়া-লামা-আলীকদম সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।
ধর্মীয় উপাসনালয়
আলীকদম উপজেলায় ৩৮টি মসজিদ, ৫টি মন্দির, ১৭টি বিহার এবং ৩টি গীর্জা রয়েছে।
অর্থনীতি
আলীকদম উপজেলার পাহাড়ী-বাঙ্গালী জন সমাজের ঘূর্ণিয়মান অর্থনীতির চাকা এখনো ধীরলয়ে চলছে। বসবাসরত সিংহভাগ লোকজন অর্থনৈতিকভাবে সুযোগসুবিধা এখনো পায়নি। পাহাড়ী ভূমিতে জুম চাষ করে অধিকাংশ উপজাতীয় লোকজন জীবিকা নির্বাহ করেন। সেই আদিম পদ্ধতিতে জুম চাষের মাধ্যমে জীবিকা আহরণ করে এলাকার সবুজ পাহাড়কে শ্মশানের ছাইয়ে পরিণত করলেও অর্থনীতিতে পরিবর্তন আসেনি তাদের। অপরদিকে, বাঙ্গালী জনসমাজেও খেটে খাওয়া লোকের সংখ্যা বেশি। পাহাড়ের বাঁশ-কাঠ কেটে জঠর জ্বালা মিটালেও তাদের অর্থনীতির চাকা মাঝে মধ্যে থমকে দাঁড়ায় পারিপার্শ্বিক বিভিন্ন বিধি-নিষেধের কারণে।
নদ-নদী
আলীকদম উপজেলার মধ্য দিয়ে প্রবাহিত হচ্ছে মাতামুহুরী নদী। এছাড়া রয়েছে তৈন খাল এবং চৈক্ষ্যং খাল।
দর্শনীয় স্থান
আলীকদম উপজেলার দর্শনীয় স্থানগুলোর মধ্যে রয়েছে:
ফার্স্ট ক্যাপিটাল ইউনিভার্সিটি অব বাংলাদেশ
ফার্স্ট ক্যাপিটাল ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। প্রথম ব্যাচের ছাত্র-ছাত্রীদের নিয়ে ২০১২ সালের নভেম্বর মাসে উদ্বোধনী ক্লাসের মধ্যদিয়ে খুলনা বিভাগের প্রথম বেসরকারি বিশ্ববিদ্যালয় হিসেবে ‘ফার্স্ট ক্যাপিটাল ইউনিভার্সিটি অব বাংলাদেশ‘ যাত্রা শুরু করে। বিশ্ববিদ্যালয়টি চুয়াডাঙ্গা- কুষ্টিয়া মহাসড়কে অবস্থিত।
সংক্ষিপ্ত বর্ণনা
ফার্স্ট ক্যাপিটাল ইউনির্ভারসিটি অব বাংলাদেশ চুয়াডাঙ্গা জেলা আলমডাঙ্গা সড়কে অবস্থিত।
উপাচার্য
নিম্নোক্ত ব্যক্তিবর্গ ফার্স্ট ক্যাপিটাল ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন।
একাডেমিক সেমিস্টার
পিএইচ এর একাডেমিক সময়কাল তিনটি সেমিস্টার বছরে:
শ্রেণীকক্ষ
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য এক ডেক চেয়ার ও দ্বৈত আসন রয়েছে। শ্রেণীকক্ষগুলো শীতাতপ নিয়ন্ত্রিত। ও সার্বক্ষণিক বিদূৎ সুবিধা।
অবস্থান
ফার্স্ট ক্যাপিটাল ইউনিভার্সিটি অব বাংলাদেশ, শাহ্জ ম্যানশন, পৌর কলেজপাড়া, আলমডাঙ্গা রোড, চুয়াডাঙ্গা-৭২০০।
স্টোন কোল্ড স্টিভ অস্টিন
স্টিভেন জেমস অ্যান্ডারসন (ইংরেজি) (Steven James Anderson) জন্ম ১৯৬৪ সালের ১৮ ডিসেম্বর। অবসরপ্রাপ্ত বিখ্যাত আমেরিকান কুস্তিগীর। তিনি তার রিং নেম স্টিভ অস্টিন নামে পরিচিত। কুস্তিতে তার নামের আগে স্টোন কোল্ড লিখা হতো।
১৯৯১ সাল থেকে ১৯৯৫ সাল পর্যন্ত তিনি ডাব্লিউসিডাব্লিউ তে রেসলিং করেন। ১৯৯৫ সালের শেষের দিকে তিনি ডাব্লিউডাব্লিউএফ বর্তমান ডাব্লিউডাব্লিউই এর সাথে রিংমাস্টার হিসেবে কন্ট্রাক্ট সাইন করেন।
অস্টিন কুস্তিতে মিড কার্ড এ রেসলিং করে একটি সফল ক্যারিয়ার অতিবাহিত করেন। ১৯৯৫ সালের শেষের দিকে ডাব্লিউডাব্লিউএফ এর সাথে কন্ট্রাক্ট সাইন করেন। এবং একজন অ্যান্টিহিরো হিসেবে বিপুল জনপ্রিয়তা পান। সেসময় তিনি এটিটিউড এরার পোস্টার বয় হন। অস্টিন পেশাদার কুস্তিতে সবাইকে what? চ্যান্ট এর সাথে পরিচয় করিয়েছেন। অস্টিন ১৯ টি চ্যাম্পিয়নশীপ জিতেছেন। তিনি ৬ বারের ডাব্লিউডাব্লিউএফ চ্যাম্পিয়ন ২ বারের ডাব্লিউডাব্লিউএফ ইন্টারকন্টিনেন্টাল চ্যাম্পিয়ন ৪ বারের ডাব্লিউডাব্লিউএফ ওয়ার্ল্ড ট্যাগ টিম চ্যাম্পিয়নশীপ। এবং ৫ম ট্রিপল ক্রাউন চ্যাম্পিয়ন। এছাড়াও তিনি ১৯৯৬ কিং অফ দ্য রিং ১৯৯৭ রয়্যাল রাম্বল ১৯৯৮ রয়্যাল রাম্বল ২০০১ রয়্যাল রাম্বল বিজেতা। ডাব্লিউডাব্লিউএফ ছাড়াও তিনি ডাব্লিউসিডাব্লিউ তে রেসলিং করেছেন। তিনি সেখানে ২ বারের ডাব্লিউসিডাব্লিউ মার্কিন যুক্তরাষ্ট্র চ্যাম্পিয়ন ২ বারের ডাব্লিউসিডাব্লিউ ওয়ার্ল্ড টেলিভিশন চ্যাম্পিয়ন ১ বারের ডাব্লিউসিডাব্লিউ ওয়ার্ল্ড ট্যাগ টিম চ্যাম্পিয়ন এবং ১ বারের এনডাব্লিউএ ওয়ার্ল্ড ট্যাগ টিম চ্যাম্পিয়ন। ২০০৯ সালে তিনি ভিন্স ম্যাকম্যান দ্বারা ডাব্লিউডাব্লিউই হল অব ফেম এ অন্তর্ভুক্ত হন। ২০১১ সালে তিনি ডাব্লিউডাব্লিউই এর শো টাফ এনাফ এর উপস্থাপনা করেন।
প্রাথমিক জীবন
অস্টিন টেক্সাসের অস্টিনে জন্মগ্রহণ করে। যখন তার এক বছর তখন তার বাবা মা'র ডিভোর্স হয়ে যায়। এবং সে তার মায়ের সাথে ভিক্টোরিয়া, টেক্সাসে স্থানান্তরিত হন। তখন অস্টিন তার সৎ বাবার নাম গ্রহণ করেন এবং তার নাম হয়ে যায় স্টিভেন জেমস উইলিয়ামস। অস্টিন তার শৈশবের বেশিরভাগ সময় টেক্সাসের এডনা তে কাটায়।
শুরুর জীবন (১৯৮৯-১৯৯০)
যখন সে সিদ্ধান্ত নিলো পেশাদার কুস্তিগির হওয়ার সে ক্রিস অ্যাডামস এর রেসলিং অ্যাকাডেমি তে ভর্তি হয়। ক্রিস অ্যাডামস তখন WCCW তে রেসলিং করতেন। ১৯৮৯ সালে অস্টিনের টেলিভিশনে অভিষেক হয় ফ্রগম্যান লিব্লান্ক এর বিপক্ষে। এরপর তিনি USSW তে রেসলিং করেন। এবং ক্রিস অ্যাডামসের সাথে ফিউডে জড়ান। ১৯৯০ সালে অস্টিন USSW ছেড়ে যান। এবং এর পরের বছর WCW তে যোগ দেন। তখন সে তার নিকনেম স্টানিং ব্যবহার করে।
দ্য ডেঞ্জারাস অ্যালায়েন্স (১৯৯১-১৯৯২)
অস্টিন ডাব্লিউসিডাব্লিউ তে অভিষেকের কিছু সপ্তাহ পরেই ববি এটন কে হারিয়ে ডাব্লিউসিডাব্লিউ ওয়ার্ল্ড টেলিভিশন চ্যাম্পিয়নশীপ জিতেন। জুন ৩, ১৯৯১ সালে তিনি ডেঞ্জারাস অ্যালায়েন্স এ যোগ দেন। এপ্রিল ২৭, ১৯৯২ সালে একটি ২ আউট অফ ৩ ফলস ম্যাচে বেরি উইনডহামের কাছে অস্টিন তার চ্যাম্পিয়নশীপ টাইটেল টি হারায়। কিন্তু মে ২৩ তারিখে আবার তার টাইটেলটি পুনুরূদ্ধার করে। সেপ্টেম্বর ২ তারিখে তার টাইটেলটি রিকি স্টিমবোট এর কাছে হারান। সেসময় ডেঞ্জারাস অ্যালায়েন্স ভেঙ্গে যায়। অক্টোবর ২৫ তারিখে অস্টিন ড. ডেথ স্টিভ উইলিয়ামস এর সাথে টিমআপ করে ডাস্টিন রোডস এবং উইন্ডহাম কে হারিয়ে এনডাব্লিউএ ট্যাগ টিম চ্যাম্পিয়নশীপ জিতে।
দ্য হলিউড ব্লুন্ডস এবং দ্য স্টুড স্টেবল (১৯৯৩-১৯৯৫)
জানুয়ারি ৩, ১৯৯৩ সালে অস্টিন ব্রায়ান পিলম্যান এর সাথে টিমআপ করে গড়ে দ্য হলিউড ব্লুন্ডস। মার্চ ৩ তারিখে তারা রিকি স্টিমবোট এবং শেন ডগলাসকে হারিয়ে ডাব্লিউসিডাব্লিউ ওয়ার্ল্ড ট্যাগ টিম চ্যাম্পিয়নশীপ টাইটেল জিতে। যেটি তারা পাচঁ মাস তাদের কাছে রাখে। জুন ২৩ তারিখে ক্ল্যাশ অফ চ্যাম্পিয়নস ২৩ এ তারা রিক ফ্লেয়ার এবং আর্ন অ্যান্ডারসন এর সাথে ২ আউট অফ ৩ ফলস ম্যাচে মুখোমুখি হয়। এবং তারা হেরে যায়। পিলম্যান যখন ইঞ্জুরিতে ছিল তখন অস্টিন কর্ণেল রবার্ট এর সাথে স্টুড এ যোগ দেয়। পিলম্যান ফিরে এলে অস্টিন তাকে ধোকা দেয়। এবং ক্ল্যাশ অফ চ্যাম্পিয়নস ২৫ এ একটি সিঙ্গেল ম্যাচে পিলম্যান কে হারায়। ডিসেম্বর ২৭ তারিখে স্টারকেড এ অস্টিন ডাস্টিন রোডস কে হারিয়ে ডাব্লিউসিডাব্লিউ ইউনাইটেড স্টেটস হেভিওয়েট চ্যাম্পিয়নশীপ জিতে।  অস্টিন তার টাইটেলটি রিকি স্টিমবোট এর কাছে ১৯৯৪ সালের আগস্ট ২৪ তারিখে হারায়। সেপ্টেম্বর ১৮ তারিখে ফল ব্রল এ অস্টিন একটি রিম্যাচ পায় কিন্তু স্টিমবোট ইঞ্জুরিতে থাকায় খেলতে পারে না। তাই অস্টিনকে টাইটেল পুরস্কার হিসেবে দেওয়া হয়। এর মাত্র এক মিনিটের মধ্যেই তিনি তার টাইটেলটি জিম ডুগান এর কাছে হারায়।  এ ম্যাচে জিম তাকে মাত্র ৩৫ সেকেন্ডে হারিয়ে দেয়। এরপর অস্টিন তাকে কয়েকবার চ্যালেঞ্জ করলেও তার টাইটেল উদ্ধার করতে ব্যর্থ হয়।
১৯৯৫ সালে ডাব্লিউসিডাব্লিউ এর সহকারী প্রেসিডেন্ট এরিক বিশফ অস্টিনকে বের করে দেয়। কারণ হিসেবে উল্লেখ করে অস্টিন ব্যবসার জন্য উপযোগী না। তার অস্টিনের সাথে কাজ করতে কষ্ট হচ্ছে।
এক্সট্রিম চ্যাম্পিয়নশীপ রেসলিং (১৯৯৫)
অস্টিন পল হেইম্যান এর সাথে চুক্তি করে ইসিডাব্লিউ তে যোগ দেয়। যখন সে ইসিডাব্লিউ তে ছিল তখন সে তার ভবিষ্যৎ ব্যক্তিত্ব 'স্টোন কোল্ড' এর উন্নতি করে। ইসিডাব্লিউ তে থাকাকালীন অস্টিন তার মাইক স্কিল এর উন্নতি করে। এসময়ে সে তার ফিনিশিং মুভ হুইপরেক শিখে যা পরবর্তীতে স্টোন কোল্ড স্টানার নামে জনপ্রিয় হয়ে উঠে।অস্টিন সবসময় পল হেইম্যানকে কৃতিত্ব দেয় তাকে শেখানোর জন্য যে প্রমো কীভাবে দিতে হয়।
দ্য মিলিয়ন ডলার কর্পোরেশন (১৯৯৫-১৯৯৬)
১৯৯৫ সালের শেষের দিকে কেভিন ন্যাশ এবং জিম রোস এর সহায়তায় তিনি ডাব্লিউডাব্লিউএফ এর সাথে চুক্তিবদ্ধ হন। জানুয়ারি ৮, ১৯৯৬ সালে র এর এপিসোডে মিলিয়ন ডলার কর্পোরেশন এর হয়ে অভিষেক ঘটে। এবং তার ম্যানেজার টেড ডিবিয়াস কর্তৃক মিলিয়ন ডলার চ্যাম্পিয়নশীপ পুরস্কার পান। জানুৃয়ারি ১৫ এ তার অভিষেক ম্যাচে সে ম্যাট হার্ডি কে হারায়। অস্টিন তখন রিংমাস্টার হিসেবে রেসলিং করা শুরু করে।
জানুৃয়ারি ২১ তারিখে সে তার প্রথম পে-পার-ভিউ অভিষেক ঘটায় রয়্যাল রাম্বল এর মাধ্যমে। স্ক্রিপ্ট অনুসারে তার খুব তাড়াতাড়ি পুশ পাওয়ার কথা ছিল। তাকে শেষ চারে রাখার কথা ছিল। কিন্তু ফাতুর বিপক্ষে বচ করার কারণে সে তাড়াতাড়ি রিং থেকে পড়ে যায় এবং এলিমিনেট হয়ে যায়। অস্টিন ভাবে তার রিংমাস্টার গিমিকটি অনেক দুর্বল এবং এটিকে বদলাতে হবে। অস্টিন তার মাথার চুল কামিয়ে ফেলে এবং ছাগল দাড়ি গজায়। মার্চ ১১ তারিখে সে রিংমাস্টার থেকে তার বিখ্যাত নিকনেম স্টোন কোল্ড রাখে। যেটি সে এক কাপ চায়ের থেকে অনুপ্রাণিত হয়েছিল। তার এই ব্যক্তিত্ব টি সিরিয়াল কিলার রিচার্ড কুকলিন্সকি থেকে অনুপ্রাণিত। মার্চ ৩১ তারিখে অস্টিন তার প্রথম রেসলম্যানিয়ায় খেলে। রেসলম্যানিয়া ১২ তে সাবিও ভেগা কে হারায়।
অস্টিন ৩:১৬ (১৯৯৬-১৯৯৭)
অস্টিন জ্যাক দ্য স্ন্যাক রবার্ট কে হারিয়ে ১৯৯৬ কিং অফ দ্য রিং টুর্নামেন্ট জিতে।এরপর জ্যাক নিজেকে ক্রিশ্চিয়ানের পূর্ণজন্ম বলে দাবি করে। তখন অস্টিন রবার্ট কে নিয়ে তার বিখ্যাত প্রোমে কাটে। You seat there and you thump your Bible, and you say your prayers, and it didn't get you anywhere! Talk about your Pslams, talk about John 3:16.... Austin 3:16 says I just whipped your ass!
অস্টিনের এই জয় তার ভাগ্য খুলে দেয় এবং তার জনপ্রিয়তা বৃদ্ধি করে দেয়। মূলত ট্রিপল এইচ কে কিং অফ দ্য রিং টুর্নামেন্ট জিতানোর কথা ছিল। কিন্তু কুখ্যাত কার্টেন কল ঘটনার শাস্তি স্বরূপ তাকে সরিয়ে দেয়া হয়। অস্টিন ৩:১৬ শব্দটি কুস্তি জগতের মাঝে অনেক জনপ্রিয় হয়ে উঠে। এই স্লোগানের টি-শার্ট টি ডাব্লিউডাব্লিউই এর ইতিহাসে সবচেয়ে বেশি বিক্রিত পণ্য হিসেবে বিবেচিত হয়। এটিকে এটিটিউড এরার অভিনব মূহুর্ত হিসেবে মনে করা হয়।
ব্রেট হার্টের সাথে ফিউড
সারভাইভার সিরিজে অস্টিন আর ব্রেট হার্ট ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশীপ এর জন্য মুখোমুখি হয়। যেটিতে অস্টিন হেরে যায়। র ইস ওয়ার এর একটি এপিসোডে দেখা যায় অস্টিন ব্রিয়ান পিলম্যান এর ঘর ভেঙ্গে দেয় এবং তার হাতে একটি গুলি দেখা যায়। ১৯৯৭ রয়্যাল রাম্বল এ অস্টিন ব্রেট হার্ট দ্বারা এলিমিনেট হয়ে যায় কিন্তু অফিশিয়ালরা তা দেখে না। এই সুযোগে অস্টিন আবার রিংয়ে প্রবেশ করে ব্রেট হার্ট কে এলিমিনেট করে রয়্যাল রাম্বল বিজেতা হয়ে যায়। ইন ইয়র হাউস ১৪: ফাইনাল ফোর ব্রেট হার্ট ওয়ার্ল্ড হেভিওয়েট চ্যাম্পিয়নশীপ জিতে। কিন্তু এরপরের রাতেই সাইকো সিডের কাছে হেরে যায় অস্টিনের কারণে। রেসলম্যানিয়া ১৩ তে ব্রেট হার্ট অস্টিনকে হারায়।  যেখানে গেস্ট রেফারী ছিলো কেন শামরক। এই ম্যাচের মাধ্যমে অস্টিন ফেস (হিরো) আর হার্ট হিল (ভিলেন) হয়ে যায়। কিন্তু অস্টিন হিরো না হয়ে অ্যান্টিহিরো গিমিক ধারণ করেন। ইন ইউর হাউজ ১৪:রিভেঞ্জ অফ টেকার এর মেইন ইভেন্টে অস্টিন হার্টকে ডিসকোয়ালিফাই এর মাধ্যমে হারায়। এবং হেভিওয়েট চ্যাম্পিয়নশীপের জন্য নাম্বার ওয়ান কন্টেনডার হয়। এপ্রিল ২১ র ইস ওয়ার এর এপিসোডে অস্টিন আর হার্ট আবার মুখোমুখি হয় একটি স্ট্রিট ফাইট ম্যাচে। এই ম্যাচটি নো কনটেন্সট রুলে হলেও এই ম্যাচে হার্ট কে স্ট্রেচারে নিয়ে যাওয়া হয়। ইন ইউর হাউজ ১৫: এ কোল্ড ডে ইন হেল এ আন্ডারটেকার অস্টিনকে হারায়। ব্রিয়ান পিলম্যানের মাঝখানে হস্তক্ষেপের কারণে।
মে ২৬ ১৯৯৭ এ অস্টিন এবং শন মাইকেলস ওয়েন হার্ট এবং ব্রিটিশ বুলডগকে হারিয়ে ডাব্লিউডাব্লিউএফ ট্যাগ টিম চ্যাম্পিয়ন হয়। কিন্তু মাইকেলস ইঞ্জুরি হয়ে গেলে তাকে টাইটেল ভ্যাকেট করতে হয়। পরে ডুড লাভ এর সহায়তায় সে আবার টাইটেলটি অর্জন করে। সামারস্ল্যাম এ অস্টিন এবং ওয়েন হার্ট ইন্টারকন্টিনেন্টাল চ্যাম্পিয়নশীপ এর জন্য মুখোমুখি হয়। ম্যাচটি ছিল কিস মাই এস ম্যাচ ম্যাচ। এই ম্যাচে ওয়েন হার্ট একটি পাইলড্রাইভার বচ করে যার ফলে অস্টিন তার ঘাড়ে মারাত্মক ব্যাথা পায় এবং সাময়িক ভাবে প্যারালাইজড হয়ে যায়। কিন্তু ওই ম্যাচটি অস্টিন রোল আপের মাধ্যমে জিতে যায় এবং চ্যাম্পিয়নশীপ অর্জন করে। ম্যাচ শেষে অনেকগুলো রেফারীর সহায়তায় অস্টিন চলে যায়। ইঞ্জুরির ফলে তাকে অস্টিনকে ট্যাগ টিম এবং ইন্টারকন্টিনেন্টাল চ্যাম্পিয়নশীপ বেল্ট ফেরত দিতে হয়। সেপ্টেম্বর ২২ ১৯৯৭ সালে "র ইস ওয়ার" এ অস্টিন ফিরে আসে এবং ওয়েন হার্টকে অপমান করে। তখন ভিন্স ম্যাকম্যান রিংয়ে আসে এবং অস্টিনকে বলে সে ম্যাচ খেলার জন্য পুরোপুরি ফিট না। এরপর অস্টিন ভিন্সকে আক্রমণ করে এবং তাকে একটি "স্টোন কোল্ড স্টানার" দিয়ে অবাক করে দেয়। এরপর অস্টিনকে গ্রেফতার করা হয়।(ক্যায়ফেব) সার্ভাইভার সিরিজে এ অস্টিন তার ইন্টারকন্টিনেন্টাল চ্যাম্পিয়নশীপ বেল্ট হার্ট এর কাছ থেকে পুনুরূদ্ধার করে। নভেম্বর ১৭ র ইস ওয়ার এর এপিসোডে দ্য রক তার চ্যাম্পিয়নশীপ বেল্টটি চুরি করে। এবং বলে সে হলো সর্বকালের সেরা ইন্টারকন্টিনেন্টাল চ্যাম্পিয়ন। ডি-জেনারেশন-এক্স:ইন ইউর হাউস এ অস্টিন রক কে হারিয়ে বেল্ট ফিরিয়ে আনে। এরপরের "র ইস ওয়ার" এ ম্যাকমোহান তাকে নির্দেশ দেয় রক এর সাথে টাইটেল ডিফেন্স করার। কিন্তু অস্টিন টাইটেলটি নিউ হ্যাম্পারসায়ার এর নদীতে ভাসিয়ে দেয়।
ভিন্স ম্যাকম্যানের সাথে ফিউড (১৯৯৭-১৯৯৯)
১৯৯৭ সালে ব্রেট হার্ট ডাব্লিউডাব্লিউএফ ছেড়ে চলে গেলে রক এবং অস্টিন কোম্পানির টপ স্টার হয়ে যায়। রককে সর্বশেষ এলিমিনেট করে অস্টিন ১৯৯৮ রয়্যাল রাম্বল জিতে।
অসলো টি-বেন
অসলো পাতাল রেল (নরওয়েজীয়: Oslo Tunnelbane উশ্‌লো ত্যুন্নেল্‌বানে বা T-bane তে-বানে) নরওয়ের, অসলো শহরের পরিবহন ব্যবস্থা। অসলো নগর কর্তৃপক্ষের একটি প্রতিষ্ঠান অসলো টি-বেন্নেড্রিফট এই পরিবহন ব্যবস্থা পরিচালনা করে থাকে। ২০০৫ সাল পর্যন্ত এই নেটওয়ার্ক পাঁচটি লাইনে বিভক্ত ছিল যার সবকটিই শহরের কেন্দ্র দিয়ে গিয়েছে, যার মোট দৈর্ঘ্য ৮৫ কিলোমিটার (৫৩ মাইল)।
লাইন নেটওয়ার্ক
thumb|right|অসলো টি-বেন এর লাইনসমূহ ১৯৬৬ সালে স্থাপিত মূল টি-বেন পূর্বাঞ্চলীয় উপশহর থেকে শহরের কেন্দ্রের সাথে যুক্ত ছিল। এটি চারটি লাইন নিয়ে গঠি ছিল। পরে পুর্বাঞ্চলীয় লাইনের সাথে পশ্চিমাঞ্চলীয় লাইন (পূর্বে ট্রাম লাইন ছিল) যুক্ত করা হয়। এভাবে এই ব্যবস্থা মেট্রো পরিবহন হিসেবে গড়ে উঠেছে।
বক্স মাহমুদ ইউনিয়ন
বক্স মাহমুদ বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।
অবস্থান ও সীমানা
পরশুরাম উপজেলার সর্ব-দক্ষিণে বক্স মাহমুদ ইউনিয়নের অবস্থান। এ ইউনিয়নের উত্তরে পরশুরাম পৌরসভা, পশ্চিমে চিথলিয়া ইউনিয়ন ও ফুলগাজী উপজেলার ফুলগাজী ইউনিয়ন, দক্ষিণে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
বক্স মাহমুদ ইউনিয়ন পরশুরাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ঈশা খাঁ ইন্টারন্যাশনাল ইউনিভার্সিটি
ইতিহাস
বাংলাদেশ সরকার ২০১২ সালে বেসরকারী বিশ্ববিদ্যালয় আইন (পিইএ) ১৯৯২-এর অধীনে ঈশা খাঁ ইন্টারন্যাশনাল ইউনিভার্সিটি বাংলাদেশ প্রতিষ্ঠার অনুমোদন দেয়। আর্থিক সহায়তা একটি বাংলাদেশী ব্যবসা প্রতিষ্ঠান ইউনাইটেড গ্রুপ থেকে আসে।
উপাচার্য
নিম্নোক্ত ব্যক্তিবর্গ ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য হিসেবে দায়িত্ব পালন করেন:
অনুষদ
ব্যবসায় প্রশাসন
আইন বিভাগ
কলা এবং সামাজিক বিজ্ঞান অনুষদ
কৃষি অনুষদ
প্রস্তাবিত প্রোগ্রাম
ক্লাসসমূহ
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
ল্যাবসমূহ
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য ১টি কম্পিউটার ল্যাব রয়েছে।
চিথলিয়া ইউনিয়ন, পরশুরাম
চিথলিয়া বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।
জনসংখ্যা
জনসংখ্যা ২৫২৮৭
পুরুষ ১১৯৩৬
মহিলা ১৩৩৫১
অবস্থান ও সীমানা
পরশুরাম উপজেলার সর্ব-পশ্চিমে চিথলিয়া ইউনিয়নের অবস্থান। এ ইউনিয়নের উত্তরে মির্জানগর ইউনিয়ন, পূর্বে পরশুরাম পৌরসভা ও বক্স মাহমুদ ইউনিয়ন, দক্ষিণে ফুলগাজী উপজেলার ফুলগাজী ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
প্রশাসনিক কাঠামো
চিথলিয়া ইউনিয়ন পরশুরাম উপজেলার আওতাধীন ৩নং চিথলিয়া ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
তথ্যসূত্র
এক নজরে চিথলিয়া পরশুরাম উপজেলার একটি ঐতিহ্যবাহী অঞ্চল হলো চিথলিয়া ইউনিয়ন । জেলা শহর থেকে ২১ কি,মি, উত্তর পশ্চিমে, ভারত সীমান্ত ঘেষা- সিলোনিয়া ও মুহুরী নদী দ্বারা বিধৌত এই ৩নং চিথলিয়া ইউনিয়ন ।  যার উত্তরে মির্জানগর ইউনিয়ন, দক্ষিণে ফুলগাজী ইউনিয়ন, পূর্বে বক্সমাহমুদ ইউনিয়ন ও ভারতের ত্রিপুরা রাজ্য ও পশ্চিমেও ত্রিপুরা রাজ্য । এ অঞ্চল পারস্পরিক ও ধর্মিয় সম্প্রীতির জন্য প্রসিদ্ধ।
ওয়ারস' মেট্রো
ওয়ারস' মেট্রো (Metro warszawskie) ইউরোপের সবচেয়ে সাম্প্রতিক মেট্রোগুলির একটি। এটি পোল্যান্ডের প্রথম ও একমাত্র মেট্রো। ১৯৯৫ সালে এটি চালু হয় এবং বর্তমানে এটিতে মাত্র একটি উত্তর-দক্ষিণ লাইন আছে। লাইনটি কেন্দ্রীয় ওয়ারস'-কে দক্ষিণের ঘন জনবসতিপূর্ণ শহরতলীকে সংযুক্ত করেছে।
লিসবন মেট্রো
লিসবন মেট্রো (Metropolitano de Lisboa) পর্তুগালের রাজধানী লিসবন শহরকে সেবা প্রদানকারী দ্রুতগামী গণপরিবহন ব্যবস্থা। এটি পর্তুগালের সর্বপ্রথম পাতালরেল ব্যবস্থা। এটি ১৯৫৯ সালে চালু হয় এবং বর্তমানে এটিতে ৪টি লাইন, ৫৬টি স্টেশন আছে এবং লাইনের মোট দৈর্ঘ্য ।
পোর্তু মেট্রো
পোর্তু মেট্রো (Metro do Porto) পর্তুগালের পোর্তু শহরের দ্রুত পরিবহন ব্যবস্থা। এটি কেন্দ্রীয় শহরে মাটির নিচে এবং শহরতলীতে মাটির উপর দিয়ে বিস্তৃত। মেট্রোটি ২০০২ সালে প্রতিষ্ঠা করা হয়।
গঙ্গাজল
গঙ্গাজল অর্থে নিম্নলিখিত বিষয়কে বোঝানো যেতে পারে।
বুখারেস্ট মেট্রো
বুখারেস্ট মেট্রো (রোমানীয় ভাষায়: Metroul Bucureşti) রোমানিয়ার রাজধানী বুখারেস্টকে সেবা প্রদানকারী একটি পাতাল ট্রেন ব্যবস্থা। মেট্রোরেক্স নামের সংস্থা এটি পরিচালনা করেন। কিমি দীর্ঘ ও ৫৩টি স্টেশনবিশিষ্ট এই নেটওয়ার্ক প্রতিদিন প্রায় পাঁচ লক্ষ যাত্রী ব্যবহার করেন। ১৯৭৯ সালের ১৬ই নম্ভেম্বর এটির উদ্বোধন হয়।
হামদর্দ বিশ্ববিদ্যালয় বাংলাদেশ
হামদর্দ বিশ্ববিদ্যালয় বাংলাদেশ বাংলাদেশের একটি বেসরকারী বিশ্ববিদ্যালয়।
ইতিহাস
১৪ মার্চ ২০১২ সালে হামদর্দ বিশ্ববিদ্যায় অনুমোদন পেয়ে শিক্ষার্থী ভর্তি শুরু করে। বিশ্ববিদ্যালয়টিতে বিজ্ঞান, প্রকৌশল ও প্রযুক্তি, কলা ও সমাজবিজ্ঞান এবং ব্যবসায় প্রশাসন এই তিনটি অনুষদে ৭টি বিষয় রয়েছে।
একাডেমিক বিভাগ
বিজ্ঞান, প্রকৌশল ও প্রযুক্তি অনুষদ